Сыт гупсысэр зыузэщIыр?
Жылагъуэм и къалэн нэхъ ин дыдэм йолэжь егъэджакIуэр — абы цIыху гупсысэр еузэщI.
КАЛИНИН Михаил.
Цивилизацэм и къалэн нэхъыщхьэр цIыхур гупсысэфу игъэсэнырщ.
ЭДИСОН Томас.
Егъэджэныгъэм и къалэныр гъэзэщIа хъуауэ къыпхуэлъытэнукъым, абы хэт лъэныкъуитI-ми — егъэджакIуэми абы и гъэсэнми — ябгъэдэлъ щIэныгъэм адэкIэ хагъэхъуэну, гъунапкъэщIэхэм нэсыну гукъыдэж ямыIэмэ.
УМОВ Николай.
Лъэпкъым и къарур къызэралъытэр и цIыху бжыгъэкIэкъым, атIэ и цIыхухэм гъэсэныгъэрэ щIэныгъэу ябгъэдэлъырщ.
ГЮГО Виктор.
Иджырей жылагъуэм и дежкIэ гъэсэныгъэм апхуэдизу мыхьэнэшхуэ иIэщи, уеблэмэ абы елъытащ къэралым и къэкIуэнур зыхуэдэну дыдэр.
РЕНАН Эрнест.
Гъэсэныгъэ дахэ зыхэлъ цIыхум нэхърэ нэхъ фIыгъуэ къэхъугъэ псом щыбгъуэтынукъым.
ЭПИКЕТ.
Школыр ар къытщIэхъуэ щIэблэм я гупсысэм зыщиужь IуэхущIапIэщ. КъэкIуэнум телажьэ къэралым абы гулъытэ ин хуищIын хуейщ.
БАРБЮС Анри.
ЩIэныгъэ нэс къэугъуеиным гурыфIыгъуэ къезыт щIэблэ зыгъасэ егъэджакIуэм хуэмыфащэ фIыгъуэ щыIэкъым.
ХАББАРД Элберт.
ЩIэныгъэ гугъу щыIэкъым — щыIэр ар гугъуу къыббгъэдэзылъхьэ егъэджакIуэщ.
ГЕРЦЕН Александр.
ЦIыхум и хьэл-щэныр зэтегъэувэныр гъэсэныгъэм и къалэн нэхъ ин дыдэхэм ящыщщ.
ТЕЛЬМАН Эрнст.
